Smernica Rady
z 21. decembra 1989,
ktorou sa mení a dopĺňa smernica 87/402/EHS o ochranných konštrukciách chrániacich pri prevrátení, ktoré sú namontované pred sedadlom vodiča úzkorozchodných kolesových poľnohospodárskych a lesných traktorov
(89/681/EHS)
RADA EURÓPSKYCH SPOLOČENSTIEV
so zreteľom na Zmluvu o založení Európskeho hospodárskeho spoločenstva, najmä na jej článok 100a,
so zreteľom na návrh Komisie [1],
v spolupráci s Európskym parlamentom [2],
so zreteľom na stanovisko Hospodárskeho a sociálneho výboru [3],
keďže je nutné prijať opatrenia s cieľom postupného vybudovania vnútorného trhu do 31. decembra 1992, keďže vnútorný trh predstavuje oblasť bez vnútorných hraníc, v ktorej je zaistený voľný pohyb tovaru, osôb, služieb a kapitálu,
keďže článok 12 smernice 87/402/EHS [4] stanovuje, že uvedená smernica sa doplní ustanoveniami zavádzajúcimi doplnkové rázové skúšky do postupu dynamického skúšania,
keďže ustanovenie o doplnkovej skúške statickou metódou je už vypracované, je potrebné aj pre dynamické skúšky zaviesť doplnkovú skúšku, ktorá presnejšie odráža situáciu v prípade prevrátenia traktora, tak, aby bolo možné považovať tieto dve skúšky za rovnocenné a aby sa odstránila súčasná nevyváženosť medzi nimi,
keďže vzhľadom na spoľahlivosť parametrov a výpočtov výsledky praktických skúšok vykonaných na konštrukčných prvkoch umiestnených v zadnej časti traktora je možné preniesť na rovnaké typy konštrukčných prvkov umiestnených vpredu,
PRIJALA TÚTO SMERNICU:
Článok 1
Smernica 87/402/EHS sa mení a dopĺňa takto:
1. v prílohe IV-A sa bod 1.6 nahrádza takto:
"1.6 Doplnkové skúšky
1.6.1 Ak praskliny alebo trhliny, ktoré sa objavia počas skúšky rázom, nemožno považovať za zanedbateľné, vykoná sa okamžite po skúške rázom, pri ktorej sa tieto trhliny a praskliny objavili, druhá, podobná skúška, ale s výškou pádu:
H′ =
H
10
× 12 + 4a1 + 2a
kde a je pomer medzi plastickou deformáciou a elastickou deformáciou (a = Dp/De) meranou v bode rázu.
Doplnková plastická deformácia spôsobená druhým rázom nesmie presiahnuť 30 % plastickej deformácie spôsobenej prvým rázom.
Aby doplnkovú skúšku bolo možné vykonať, je potrebné merať elastickú deformáciu počas všetkých skúšok rázom.
1.6.2 Ak sa počas skúšky na tlak objavia významné praskliny alebo trhliny, vykoná sa okamžite po skúške na tlak, pri ktorej sa tieto trhliny a praskliny objavili, druhá, podobná skúška, ale so silou rovnajúcou sa 1,2 FV."
2. v prílohe VI sa vkladá tento bod:
"7.3 Údaj a výsledky akejkoľvek doplnkovej dynamickej skúšky."
Článok 2
Členské štáty prijmú najneskôr do 12 mesiacov od 3. januára 1990 potrebné zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.
Článok 3
Táto smernica je adresovaná členským štátom.
V Bruseli 21. decembra 1989